DOI: 10.14457/tu.the.2015.1144
title: บุคลิกภาพห้าองค์ประกอบ ความสามารถในการเผชิญและฟันฝ่าอุปสรรค และการรับรู้พฤติกรรมการเป็นสมาชิกที่ดีขององค์การ ของพนักงานกลุ่มบริษัทผลิตไฟฟ้าขนาดเล็กแห่งหนึ่ง

description: การวิจัยเรื่อง “บุคลิกภาพห้าองค์ประกอบ ความสามารถในการเผชิญและฟันฝ่าอุปสรรค และการรับรู้พฤติกรรมการเป็นสมาชิกที่ดีขององค์การ ของพนักงานกลุ่มบริษัทผู้ผลิตไฟฟ้าขนาดเล็กแห่งหนึ่ง” เป็นการวิจัยเชิงสำรวจ มีวัตถุประสงค์เพื่อศึกษาระดับบุคลิกภาพห้าองค์ระกอบ ระดับความสามารถในการเผชิญและฟันฝ่าอุปสรรค และระดับการรับรู้พฤติกรรมการเป็นสมาชิกที่ดีขององค์การ ศึกษาความสัมพันธ์ระหว่างบุคลิกภาพห้าองค์ประกอบ ความสามารถในการเผชิญและฟันฝ่าอุปสรรค และการรับรู้พฤติกรรมการเป็นสมาชิกที่ดีขององค์การ รวมทั้งเพื่อสร้างสมการทำนายการรับรู้พฤติกรรมการเป็นสมาชิกที่ดีขององค์การ โดยใช้บุคลิกภาพห้าองค์ประกอบและความสามารถในการเผชิญและฟันฝ่าอุปสรรคเป็นตัวแปรในการทำนายกลุ่มตัวอย่างเป็นพนักงานที่ปฏิบัติงานในกลุ่มบริษัทผลิตไฟฟ้าขนาดเล็กแห่งหนึ่งจำนวน 190 คน เครื่องมือที่ใช้ในการวิจัยเป็นแบบสอบถามข้อมูลส่วนบุคคล จำนวน 6 ข้อ ได้แก่ เพศ ช่วงอายุ ช่วงอายุงาน สถานภาพการสมรส ระดับการศึกษา และกลุ่มสังกัด แบบสอบวัดบุคลิกภาพห้าองค์ประกอบ มีข้อคำถาม 60 ข้อ ซึ่งเป็นแบบสอบวัดมาตรฐานจึงไม่ต้องหาความเชื่อมั่นซ้ำ แบบสอบวัดความสามารถในการเผชิญและฟันฝ่าอุปสรรค มีข้อคำถาม 36 ข้อ มีค่าความเชื่อมั่น เท่ากับ .956 และแบบสอบวัดพฤติกรรมการเป็นสมาชิกที่ดีขององค์การ มีข้อคำถาม 33 ข้อ มีค่าความเชื่อมั่น เท่ากับ .949สถิติที่ใช้ในการวิเคราะห์ ได้แก่ การหาค่าความถี่ ร้อยละ ค่าเฉลี่ยเลขคณิต และส่วนเบี่ยงเบนมาตรฐาน การทดสอบค่าสถิติที การวิเคราะห์ความแปรปรวนทางเดียว การวิเคราะห์ค่าสัมประสิทธิ์สหสัมพันธ์แบบเพียร์สัน และการวิเคราะห์การถดถอยพหุแบบมีขั้นตอน ผลการศึกษาสรุปได้ดังนี้1.พนักงานมีระดับบุคลิกภาพแบบแสดงตัว บุคลิกภาพแบบประนีประนอม และพนักงานมีบุคลิกภาพแบบมีจิตสำนึกสูง มีบุคลิกภาพแบบเปิดรับประสบการณ์ปานกลาง และมีบุคลิกภาพแบบหวั่นไหวต่ำ2.พนักงานมีระดับความสามารถในการเผชิญและฟันฝ่าอุปสรรคโดยรวมสูง3.พนักงานมีระดับการรับรู้พฤติกรรมการเป็นสมาชิกที่ดีขององค์การโดยรวมสูง4.ลักษณะส่วนบุคคลที่แตกต่างกัน มีการรับรู้พฤติกรรมการเป็นสมาชิกที่ดีขององค์การโดยรวมไม่แตกต่างกัน 5.บุคลิกภาพแบบแสดงตัว บุคลิกภาพแบบประนีประนอม บุคลิกภาพแบบมีจิตสำนึก มีความสัมพันธ์ทางบวกกับความสามารถในการเผชิญและฟันฝ่าอุปสรรคโดยรวมอย่างมีนัยสำคัญทางสถิติ (r = 0.344, p &lt; 0.01, r = 0.448, p &lt; 0.01, r = 0.294, p &lt; 0.01 ตามลำดับ) ส่วนบุคลิกภาพแบบหวั่นไหว มีความสัมพันธ์ทางลบกับความสามารถในการเผชิญและฟันฝ่าอุปสรรคโดยรวม (r = -0.352, p &lt; 0.01) แต่ไม่พบความสัมพันธ์ระหว่างบุคลิกภาพแบบเปิดรับประสบการณ์กับความสามารถในการเผชิญและฟันฝ่าอุปสรรค 6.ความสามารถในการเผชิญและฟันฝ่าอุปสรรคโดยรวม มีความสัมพันธ์ทางบวกกับการรับรู้พฤติกรรมการเป็นสมาชิกที่ดีขององค์การโดยรวมอย่างมีนัยสำคัญทางสถิติ (r = 0.148, p &lt; 0.05)  เมื่อพิจารณาความสามารถในการเผชิญและฟันฝ่าอุปสรรครายด้าน พบว่า ด้านการควบคุม และด้านความอดทน มีความสัมพันธ์ทางบวกกับการรับรู้พฤติกรรมการเป็นสมาชิกที่ดีขององค์การโดยรวมอย่างมีนัยสำคัญทางสถิติ (r = 0.197, p &lt; 0.01, r = 0.157, p &lt; 0.05 ตามลำดับ) แต่ไม่พบความสัมพันธ์ระหว่างความสามารถในการเผชิญและฟันฝ่าอุปสรรค ด้านต้นเหตุและความรับผิดชอบ และด้านผลกระทบกับการรับรู้พฤติกรรมการเป็นสมาชิกที่ดีขององค์การ7.บุคลิกภาพแบบหวั่นไหว มีความสัมพันธ์ทางลบกับการรับรู้พฤติกรรมการเป็นสมาชิกที่ดีขององค์การโดยรวมอย่างมีนัยสำคัญทางสถิติ (r = -0.132, p &lt; 0.05) แต่ไม่พบความสัมพันธ์ระหว่างบุคลิกภาพแบบแสดงตัว บุคลิกภาพแบบเปิดรับประสบการณ์ บุคลิกภาพแบบประนีประนอม และบุคลิกภาพแบบมีจิตสำนึก การรับรู้พฤติกรรมการเป็นสมาชิกที่ดีขององค์การ8.ความสามารถในการเผชิญและฟันฝ่าอุปสรรค ด้านการควบคุม สามารถทำนายการรับรู้พฤติกรรมการเป็นสมาชิกที่ดีขององค์การได้ร้อยละ 3.4 ผลการวิจัยครั้งนี้ สามารถนำไปประยุกต์ใช้ในการบริหารทรัพยากรมนุษย์ โดยการกำหนดการสรรหาคัดเลือก การฝึกอบรมและพัฒนาบุคลากร และการประเมินผลการปฏิบัติงาน เพื่อส่งเสริมให้บุคลากรในองค์การมีพฤติกรรมการเป็นสมาชิกที่ดีขององค์การซึ่งจะช่วยนำพาองค์การเติบโตและประสบความสำเร็จได้อย่างยั่งยืน